स्याङ्जा सहयोग समाजका अध्यक्षमा वीरेन्द्रजङ्ग केसी निर्वाचित
स्याङ्जा सहयोग समाज अन्तर्राष्ट्रिय समन्वय समितिको अध्यक्षमा वीरेन्द्रजङ्ग केसी निर्वाचित हुनु भएको छ ।
राधाकृष्ण डुम्रेवालिङ मङ्सिर १० गते । स्याङ्जा सहयोग समाज अन्तर्राष्ट्रिय समन्वय समितिको अध्यक्षमा वीरेन्द्रजङ्ग केसी निर्वाचित हुनुभएको छ । शनिबार राति सम्पन्न अधिवेशनले केसीको अध्यक्षतामा नयाँ कार्यसमिति सहमतिको आधारमा चयन गरेको हो । नवनिर्वाचित वरिष्ठ उपाध्यक्षमा खगेन्द्र गैह्रे, उपाध्यक्षहरुमा थमनसिंह रानाभाट, राजेन्द्र शर्मा भट्टराई, मीन क्षेत्री, मुक्ति सुवेदी, विजय थापा र महिला उपाध्यक्षमा इन्दिरा खनाल रहनुभएको निर्वाचन समितिले जनाएको छ । यस्तै, महासचिवमा राजेश पाण्डे, सचिवमा ओमकार पोख्रेल र मोतिप्रसाद अर्याल, कोषाध्यक्षमा चिरञ्जीवी ढकाल, सहकोषाध्यक्षमा धर्मगत पराजुली निर्वाचित हुनुभएको छ । यसैगरी, महिला संयोजकमा निर्मला तिवारी, अमेरिका संयोजकमा लिल मल्ल, मध्यपूर्व संयोजकमा पीताम्बर अर्याल, युरोप संयोजकमा अर्जुन अर्याल र एसिया प्यासिफिक संयोजकमा ध्रुव ज्ञवाली निर्वाचित हुनुभएको छ । यसैगरी, सदस्यहरुमा कुलबहादुर पौडेल क्षेत्री, अमरविक्रम अधिकरी, देवी डोटेल, विपिन अर्याल, विदुर कोइराला, गुप्तप्रसाद गैह्रे, तारा गौडेल र हिमलाल डुम्रे रहनुभएको छ ।स्याङ्जा सहयोग समाज अन्तर्राष्ट्रिय समन्वय समितिको पाँचौँ विश्व सम्मेलन उहाँहरुलाई आगामी दुई वर्षका लागि निर्वाचित गरेको उपाध्यक्ष मुक्ति सुवेदीले जानकारी दिनुभयो ।स्याङ्जाबाट रोजगारीका लागि विभिन्न देश गएकाहरुको साझा संस्थाको रुपमा रहेको स्याङ्जा सहयोग समाज अन्तर्राष्ट्रिय समन्वय समितिको २०६६ सालमा स्थापना भएको हो । यस संस्थाका २३ देशमा शाखा र २० देशमा सम्पर्क समिति छन् ।विश्व सम्मेलनमा ४३ देशका प्रतिनिधि तथा पर्यवेक्षकहरु गरी तीन सय जनाको सहभागिता थियो । सम्मेलन कानुन,न्याय तथा संसदीय मामिलामन्त्री धनराज गुरुङले उद्घाटन गर्नुभएको थियो ।